Irākas futbola izlase
Irākas futbola izlase ir nacionālā futbola komanda, kas pārstāv Irāku starptautiskās futbola sacensībās. Irākas futbola izlasi pārvalda Irākas Futbola asociācija. Savu pirmo spēli izlase aizvadīja 1957. gadā pret Marokas izlasi. Pirmo un pagaidām vienīgo reizi FIFA Pasaules kausa finālturnīrā Irāka ir piedalījusies 1986. gadā, kad gan neizkļuva no apakšgrupas. Āzijas kausa izcīņā Irākas izlase ir piedalījusies 9 reizes, un tās augstākais sasniegums ir iegūtais čempionu tituls 2007. gadā.